A4-0127/96

Ehdotus neuvoston päätökseksi analysointia, tutkimusta, yhteistyötä ja toimintaa koskevista komission toimista työllisyyden alalla (Essen) (KOM(95)0250 - C4-0385/95 - 95/0149(CNS))

Ehdotus hyväksyttiin seuraavin tarkistuksin:

(Tarkistus 1)

Otsikko

>Alkuperäinen teksti>

Ehdotus neuvoston päätökseksi analysointia, tutkimusta, yhteistyötä ja toimintaa koskevista komission toimista työllisyyden alalla (Essen)

>EP:n äänestyksessä hyväksytty teksti>

Ehdotus neuvoston päätökseksi analysointia, tutkimusta, yhteistyötä ja toimintaa koskevista komission toimista työllisyyden alalla

(Tarkistus 2)

Johdanto-osan kahdestoista kappale

>Alkuperäinen teksti>

talousarviota koskevasta kurinalaisuudesta tehdyn toimielinten välisen sopimuksen mukaisesti on tarpeen, että komission aloitteesta toteutettaville toimille annetaan oikeudellinen asema,

>EP:n äänestyksessä hyväksytty teksti>

30. kesäkuuta 1982 annetun yhteisen julkilausuman(1), talousarviota koskevasta kurinalaisuudesta 29. lokakuuta 1993(2) tehdyn toimielinten välisen sopimuksen ja säädöksissä olevista rahoitusmääräyksistä 6. maaliskuuta 1995 annetun Euroopan parlamentin, neuvoston ja komission yhteisen julkilausuman(3) mukaisesti on tarpeen, että komission aloitteesta toteutettaville toimille annetaan oikeudellinen asema sellaisiin kriteereihin perustuen, joista kolmen toimielimen on neuvoteltava Euroopan parlamentin 12. joulukuuta 1995 komission tiedonannosta budjettivallan käyttäjälle oikeudellisista perustoista ja enimmäismääristä antaman päätöslauselman mukaisesti(4),

(1) EYVL C 194, 28.7.1982, s. 1

(2) EYVL C 331, 7.12.1993, s. 1

(3) EYVL C 293, 8.11.1995, s. 4

(4) EYVL C 17, 22.1.1996, s. 27

(Tarkistus 3)

Johdanto-osan kolmastoista kappale

>Alkuperäinen teksti>

perustamissopimuksessa ei määrätä asianomaisten toimenpiteiden osalta muista valtuuksista, kuin 235 artiklassa tarkoitetuista,

>EP:n äänestyksessä hyväksytty teksti>

Poistetaan.

(Tarkistus 4)

2 artiklan ensimmäinen kohta

>Alkuperäinen teksti>

Näiden toimien tavoitteena on ottaa käyttöön uusi analysointia, tutkimusta, yhteistyötä ja toimintaa työllisyyden alalla koskeva lähestymistapa ja muodostaa siten tiedon ja kokemusten vaihdon mahdollistava ohjelma. Tällä lähestymistavalla edistetään Valkoisessa kirjassa kasvusta, kilpailukyvystä ja työllisyydestä määriteltyjen tavoitteiden ja Essenissä kokoontuneessa Eurooppa- neuvostossa tehtyjen päätösten mukaisesti jäsenvaltioissa toteutettuja toimia.

>EP:n äänestyksessä hyväksytty teksti>

Näiden toimien tavoitteena on ottaa käyttöön uusi analysointia, tutkimusta, yhteistyötä ja toimintaa työllisyyden alalla koskeva lähestymistapa ja muodostaa siten jäsenvaltioissa toteutettuihin työllisyystoimenpiteisiin liittyvän tiedon ja kokemusten vaihdon mahdollistava ohjelma. Tässä lähestymistavassa keskitytään Valkoisessa kirjassa kasvusta, kilpailukyvystä ja työllisyydestä tehtyihin ehdotuksiin ja toimiin, joissa otetaan huomioon Euroopan unionissa kehitetyt työllisyysstrategiat.

(Tarkistus 5)

3 artiklan johdanto-osa

>Alkuperäinen teksti>

Edellä 2 artiklassa lueteltujen tavoitteiden toteuttamiseksi komissio voi edistää yhteistyössä asianomaisten toimijoiden kanssa ja/tai tukea taloudellisesti seuraavia toimenpiteitä:

>EP:n äänestyksessä hyväksytty teksti>

Edellä 2 artiklassa lueteltujen tavoitteiden toteuttamiseksi komissio voi edistää yhteistyössä asianomaisten toimijoiden kanssa ja/tai tukea taloudellisesti, budjettivallan käyttäjää muodollisesti kuultuaan, seuraavia toimenpiteitä:

(Tarkistus 6)

3 artiklan b kohta

>Alkuperäinen teksti>

b) metodologinen ja tekninen tuki kokeille, joiden tarkoituksena on toimivien käytäntöjen täsmentäminen ja siirtäminen muihin jäsenvaltioihin aloilla kuten työn organisointi, alueelliset ja paikalliset aloitteet, jotka mahdollistavat uusiin tarpeisiin vastaavien työpaikkojen luomisen sekä toimenpiteet tiettyjen erityisesti työttömyydestä kärsivien ryhmien hyväksi;

>EP:n äänestyksessä hyväksytty teksti>

b) metodologinen ja tekninen tuki kokeille, joiden tarkoituksena on toimivien käytäntöjen täsmentäminen ja siirtäminen Euroopan unionissa aloilla kuten työn organisointi, alueelliset ja paikalliset aloitteet, jotka mahdollistavat uusiin tarpeisiin vastaavien työpaikkojen luomisen; erityisesti korostetaan hankkeita niiden toimien täsmentämiseksi, siirtämiseksi ja levittämiseksi, jotka toteutetaan suoranaisesti tai epäsuorasti tiettyjen erityisesti työttömyydestä kärsivien ryhmien, erityisesti nuorten työnhakijoiden, pitkäaikaistyöttömien, työttömien naisten ja vanhempien työttömien työntekijöiden, hyväksi;

(Tarkistus 7)

4 artikla

>Alkuperäinen teksti>

Komissio takaa tämän järjestelmän ja kaikkien unionin politiikkojen nojalla toteutettavien aloitteiden yhtenäisyyden ja yhteisvaikutuksen. Komission ja jäsenvaltioiden on pyrittävä analysointia, tutkimusta, yhteistyötä ja toimintaa koskevien toimiensa täydentävyyteen rakennerahastojen, tutkimus- ja kehittämispuiteohjelman, neljännen miesten ja naisten tasa-arvoisia mahdollisuuksia koskevan puiteohjelman sekä erityisesti Leonardo-ohjelman osana toteutettavien ammatillista koulutusta koskevien aloitteiden kanssa.

>EP:n äänestyksessä hyväksytty teksti>

Komissio takaa tämän järjestelmän ja rakennerahastojen, tutkimus- ja kehittämispuiteohjelmien, neljännen miesten ja naisten tasa-arvoisia mahdollisuuksia koskevan puiteohjelman sekä Leonardo da Vinci -ohjelman nojalla toteutettavien aloitteiden yhteensovittamisen, yhtenäisyyden ja yhteisvaikutuksen. Komissio pyrkii myös saamaan aikaan tämän ohjelman tulosten vaikutuksen leviämisen kaikkiin unionin politiikkoihin.

(Tarkistus 8)

5 artikla

>Alkuperäinen teksti>

Tiettyyn toimintaan voivat osallistua Euroopan talousalueen maat, Keski- ja Itä- Euroopan maat, Kypros ja Malta sekä Välimeren maista unionin kumppanuusmaat näiden maiden ja unionin välisen suhteen mukaan määriteltävien yksityiskohtaisten sääntöjen mukaisesti.

>EP:n äänestyksessä hyväksytty teksti>

Tiettyyn toimintaan voivat osallistua Euroopan talousalueen maat, Keski- ja Itä- Euroopan maat, Kypros ja Malta sekä Välimeren maista unionin kumppanuusmaat näiden maiden ja unionin välisen suhteen mukaan määriteltävien yksityiskohtaisten sääntöjen ja toimielinten välisen vuonna 1993 tehdyn sopimuksen määräysten mukaisesti.

Osallistumisen aiheuttamat kustannukset kattavat kyseiset maat. Tarpeen mukaan budjettivallan käyttäjä voi päättää Euroopan yhteisöjen yleistä talousarviota koskevien määräysten mukaisesti maksaa lisärahoitusta näiden maiden maksuosuuteen.

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston päätökseksi (EY) analysointia, tutkimusta, yhteistyötä ja toimintaa koskevista komission toimista työllisyyden alalla (Essen) (KOM(95)0250 - C4-0385/95 - 95/0149(CNS))

(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle KOM(95)0250 - 95/0149(CNS) ((EYVL C 235, 9.9.1995, s. 8)),

- neuvoston kuultua sitä EY:n perustamissopimuksen 235 artiklan mukaisesti (C4-0385/95),

- ottaa huomioon työjärjestyksensä 58 artiklan,

- ottaa huomioon sosiaali- ja työllisyysasiain valiokunnan mietinnön sekä budjettivaliokunnan, talous- ja raha-asioita sekä teollisuuspolitiikkaa käsittelevän valiokunnan ja oikeusasioita ja kansalaisten oikeuksia käsittelevän valiokunnan lausunnot (A4-0127/96),

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

4. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

5. Kehottaa puhemiestään välittämään tämän lausunnon neuvostolle ja komissiolle.